વાત ફકત આ દુનિયા પુરતી મર્યિદિત નથી. બલ્કે આ દુનિયા પછીની બધી મંઝિલો ફકત ઈન્સાનો માટે ખાસ છે. હશ્રો-નશ્ર, હિસાબ-કિતાબ, જન્નત-જહન્નમ… બલ્કે મૌત, મલેકુલ મૌત, મૌતની રીત, રુહ કબ્ઝ કરવાની રીત, કબ્ર, ફીશારે કબ્ર, કબ્રની વિશાળતા, બરઝખ આ બધા તબક્કાઓ ફકત ઈન્સાન માટે જ છે. આ બધા તબક્કાઓમાં બન્ને બાજુનાં સિલસિલા અનંત છે. અગર નેઅમતો છે તો એટલી વધારે છે કે ઈન્સાન વિચારી પણ નથી શકતો કે શું શું મળશે! અને અગર અઝાબ છે તો એટલો શદીદ છે કે તેની કલ્પના પણ નથી કરી શકાતી. અને આ બન્ને વસ્તુઓ ઈન્સાન એટલે કે આપણા માટે છે. થાય છે એવું કે જ્યારે આ રીતની વાતો થાય છે તો તેને આપણે આપણી ઝાત માટે સમજતા નથી થતા અને એમ વિચારીએ છીએ કે આ બધી બાબતો બીજા માટે છે અને તેનાથી આપણે કંઈ લેવા દેવા નથી. દરેક શખ્સ આ જ વિચારે છે એટલા માટે કોઈ પણ પોતાને જવાબદાર નથી સમજતું, જ્યારે કે હકીકત એ છે કે ફકત અને ફકત આ બાબતો આપણા માટે જ છે, અને ખુદ આપણી જવાબદારી છે.